**Kids Corner Program at American Corner Novi Sad**

Američki kutak u Novom Sadu je deo Kulturnog centra Novog Sada , osnovan uz podršku Američke ambasade. Postojimo već 20 godina i pružamo sugrađanima/kama priliku da se bolje upoznaju sa američkom kulturom ali i razvijamo vrednosti poput poštovanja različitosti, inkluzije, rodne ravnopravnosti itd. kroz brojne programe, biblioteku i saradnju sa različitim organizacijama i institucijama iz Novog Sada i šire.

**Kids Corner** je program koji se održava svakog petka, već 15 godina unazad u Američkom Kutku. Ovaj program je uvek bio vođen od strane volontera/ki i osmišljen je sa namerom da na olakša mladima ulazak u nastavničku profesiju, davanjem prilike da rade sa decom, vežbaju engleski jezik, steknu nova znanja, veštine i poznastava i upoznaju se sa novim tehnologijama u radu sa decom.

Do sada su volonteri uglavnom bili studenti filozofskog i pedagoškog fakulteta,i to pretežno studeti Anglistike i volontera koji nisu studenti prethodno navedenih fakulteta ali gaje ljubav prema engleskom jeziku i radu sa decom.

Ovaj programa ima za cilj da deci od 6 - 10 godina obezbedi prostor u kome će na zabavan i interkativan način učiti engleski jezik. Deca koja obično dolaze na ovaj program su iz različitih govornih područja i govore pored srpskog i nemački, ruski, mađarski i engleski kao svoje maternje jezike. Održava se svakog petka od 17h- 18h, što bi značilo da bi angažman volontera trajao od 8. marta do kraja juna što bi obuhvatilo otprilike 20 sati volontiranja.

Volonterima će na raspolaganju biti iskusan tim Američkog kutka koji će zajedno sa njima osmišljavati program i aktivnosti u okviru radionica. Takođe, sav materijal koji se nalazi u Američkom kutku a koji uključuje knjige, časopise, interaktivne igre poput OSMO i druge biće volonterima na raspolaganju.

Podstičemo sve da se prijave čak i ako nemaju visok nivo znaja engleskog jezika jer će ovo biti odlična prilika ne samo za decu nego i za same volontere da vežbaju veštine engleskog jezika na kreativan način.